Ваша самаадданасць у працы і прафесіяналізм здабылі Вам павагу як сярод студэнтаў, так і сярод калег. Сваёй плённай педагагічнай і навуковай дзейнасцю Вы зрабілі значны ўнёсак у падрыхтоўку высокакваліфікаваных спецыялістаў. Доўгі час Вы з’яўляліся загадчыкам кафедры айчыннай і сусветнай гісторыі БДПУ, а ў 2004 г. занялі высокую пасаду дырэктара Інстытута гісторыі НАН Беларусі. Двойчы, у 2002 і 2003 гг., Вы былі ўзнагароджаны Пасведчаннем Спецыяльнага фонду Прэзідэнта Рэспублікі Беларусь за асабісты ўклад у развіццё здольнасцей таленавітай моладзі.